ועדת הפנים והגנת הסביבה, כנסת 20, פרוטוקול מספר 519, 2017-12-18 00:00

דוד אמסלם: בוקר טוב לכולם.

דוד אמסלם: חנוכה שמח לכולם.

דוד אמסלם: אני מתכבד לפתוח את ועדת הפנים והגנת הסביבה בנושא אכרזה על חלק מגן לאומי גן השלושה לפי תכנית מס' ג/21732.

דוד אמסלם: אתם רוצים להסביר לנו?

<יסמין טלמון: שר האוצר מבקש מהוועדה לקבל את הסכמתה לביטול האכרזה מגן לאומי גן השלושה, "הסחנה" כמו שהוא מוכר.

<יסמין טלמון: התכנית היא של רט"ג.

<יסמין טלמון: קיבלנו את הסכמת הרשות המקומית, מועצה אזורית עמק המעיינות.

<יסמין טלמון: קיבלנו את הסכמת מועצת גנים ואת הסכמת השר להגנת הסביבה.

<יסמין טלמון: אנחנו מבקשים עכשיו את הסכמתכם.

דוד אמסלם: זה הבנתי.

דוד אמסלם: ומה במהות?

<ענת יציב: אני מרשות הטבע והגנים.

<ענת יציב: מטרתה של התכנית היא בעיקר אסדרת השימושים בתחום הגן הלאומי, למשל השינוי העיקרי הוא אסדרה של כל נושא עמק המעיינות שהוא עכשיו תכנית כוללת.

<ענת יציב: - - - של כל תכנית של פארק עמק המעיינות מתחיל בתחום של גן השלושה.

<ענת יציב: בעבר זה היה אולם ספורט, ועכשיו כל המתחם שם הוא השטח שממנו מתחילים את הטיול בתחום פארק עמק המעיינות.

<ענת יציב: בו זמנית אנחנו עושים אסדרה של המצב הפיזי בשטח.

<ענת יציב: למשל הדרך שמסומנת בגן הלאומי, צריך להסדיר אותה.

<ענת יציב: המצב הקיים הוא לא בדרך, וגם יש שם שטח בתכנית מאושרת של כפר נופש של ניר דוד.

<ענת יציב: אמנם הוא נמצא מחוץ לגדר של גן השלושה, אבל בתחום התכנית המוכרזת של גן השלושה.

<ענת יציב: לכן אנחנו רוצים לגרוע את השטח הזה.

<ענת יציב: זה שטח של 10 דונם.

דוד אמסלם: מה הייעוד שלו?

דוד אמסלם: כפר נופש?

<ענת יציב: נכון.

<ענת יציב: התכנית מאושרת משנת 1995.

דוד אמסלם: זאת הייתה תכנית מאושרת בשטח שהוא - - - ?

<יסמין טלמון: שלא ביטלו את האכרזה.

<ענת יציב: הוא מוכרז כגן לאומי.

דוד אמסלם: איך אפשר לארגן תכנית כזאת?

<ענת יציב: אז היה חוסר דיוק.

דוד אמסלם: זאת אומרת ככה זה היה אז.

<ענת יציב: ככה זה היה אז.

דוד אמסלם: זאת גם תשובה טובה.

<ענת יציב: אז כשלא הייתה דיגיטציה ולא בדקו את הדברים.

<ענת יציב: אבל הגבול הפיזי של הגן הלאומי תואם את התכנית של כפר הנופש.

<ענת יציב: אבל לתכנית עצמה יש חפיפה.

<ענת יציב: היום אנחנו רוצים להסדיר את זה.

<ענת יציב: במקביל לזה יש הרחבה ותוספות שהקיבוץ מוסיף שטחים לגן הלאומי, ופחות או יותר אנחנו מסתדרים.

<ענת יציב: יש שם תוספות לגן הלאומי וגריעות.

<ענת יציב: אז אנחנו מדברים על 17.9 דונם של גריעה לעומת כ-16 דונם של תוספת של גן לאומי; שטחים שהם איכותיים וערכיים וחשובים כתוספת לגן הלאומי.

<ענת יציב: עשינו הכנה עם הייעוץ המשפטי של הוועדה, והיה חשוב להם שהרצועה שנגרעת עבור כפר הנופש לא תיבנה.

<ענת יציב: הייעוד שלה הוא תיירות ונופש, והיה חשוב להם שהרצועה הזאת שהרוחב שלה הוא בממוצע 20 מטר לא תיבנה.

דוד אמסלם: רצועה לאורך הנחל?

<ענת יציב: לא לאורך הנחל.

<לירון אדלר מינקה: אנחנו באמצע הגן הלאומי.

<לירון אדלר מינקה: זה שטח שגורעים, ופה הגן הלאומי ופה כפר הנופש.

<לירון אדלר מינקה: פשוט שבין כפר הנופש לבין הגן הלאומי, מה שקרוב כאן, שלא יבנו פה על הגדר דברים שיכולים להפריע לגן הלאומי.

<לירון אדלר מינקה: זה סיכמנו קודם.

דוד אמסלם: אתם גורעים את זה סביב הנחל עצמו?

<ענת יציב: לא, זה ממש לא סביב הנחל.

<ענת יציב: זה נמצא מצפון.

<לירון אדלר מינקה: מה שגורעים זה רק בגבול.

דוד אמסלם: הבנתי.

<ענת יציב: היום היא משמשת דרך עפר לא של הגן הלאומי כי הגדר של הגן הלאומי נמצאת מדרום, אבל היא משמשת את הקיבוץ.

<ענת יציב: זאת דרך עפר.

<ענת יציב: מה שסוכם זה שבתכניות הבינוי שהן תנאי להוצאת היתרי בנייה, אם הם יחשבו באמת לבנות את כפר הנופש, מבחינת התקציב הם לא מקדמים את זה, אז הם לא יוכלו לבנות את כל מה שמותר בייעוד של תיירות ונופש.

<ענת יציב: נחתם הסכם בין רט"ג לבין הקיבוץ, והועבר לייעוץ המשפטי, ואושר במועצת גנים, ומותר שם רק מה שמותר בייעוד אחר שהוא שטח פרטי פתוח.

<לירון אדלר מינקה: את זה סיכמנו בהכנה מקדימה שמה שאנחנו גורעים בשטח שבין הגן הלאומי לשטח שמיועד לכפר נופש לא יהיו שימושים שמפריעים לגן הלאומי.

<לירון אדלר מינקה: אבל הסתכלנו שוב על התכניות, ורצינו לשאול עוד משהו על התכנית של כפר הנופש.

<לירון אדלר מינקה: מסדירים שם גישה לנחל של כפר הנופש שמוגדרת רק כשטח פרטי, זאת אומרת אין גישה לציבור.

<ענת יציב: אבל זה מחוץ לגבולות של הגן הלאומי.

<ענת יציב: התכנית מאושרת משנת 95'.

<יסמין טלמון: אבל הגן הלאומי פתוח כולו לציבור.

<לירון אדלר מינקה: הגן הלאומי פתוח, אבל אנחנו מדברים על נחל שעובר בשטחי הקיבוץ.

<יסמין טלמון: גם היום.

<לירון אדלר מינקה: גם היום, אבל כבר עושים תכנית שמשנה דברים ומציאות, ובסופו של דבר הציבור לא יכול לגשת לאזור הזה של הנחל בשום צורה.

<לירון אדלר מינקה: הוא סגור בתוך הקיבוץ ולהנאת הקיבוץ בלבד ולכפרי הנופש שלו.

<יסמין טלמון: אבל זה לא קשור לתכנית הזאת.

דוד אמסלם: לירון אומרת שיש שם נחל שעובר בשטחי הקיבוץ, ומי שנהנה ממנו זה רק הקיבוצניקים.

דוד אמסלם: אני אומר לכם את זה באופן מעשי.

דוד אמסלם: בדקתי את זה.

<יסמין טלמון: מי שבא לנפוש.

<יסמין טלמון: אבל זה לא בתכנית הזאת.

דוד אמסלם: לא חשוב.

דוד אמסלם: התכנית הזאת, כבודה במקומה מונח, אבל יש עוד צרכים.

דוד אמסלם: אז אם כבר מסדירים אז מסדירים כבר את כל הקומפלט.

דוד אמסלם: כשהירדן יוצא מהכינרת הוא עובר דרך חלק מהשדות והשטחים החקלאיים.

דוד אמסלם: הם סגורים שם, והקהל הרחב לא יכול להגיע אליהם.

דוד אמסלם: בוודאי אם יהיה פה כפר נופש שאני מניח שרק מי שישלם יוכל לבוא לשם, אז איפה כל הציבור?

דוד אמסלם: זה לא מעניין אותנו?

<ענת יציב: שוב – התכנית של כפר הנופש אושרה ב-95'.

<לירון אדלר מינקה: אבל היא מותנית בגריעה עכשיו.

דוד אמסלם: את שוב מחזירה אותי חזרה.

דוד אמסלם: אני הבנתי הכול.

<ענת יציב: רשות הטבע והגנים מכינה תכנית צמודה לתכנית של כפר הנופש שמסדירה את הגן הלאומי שהוכרז ב-1967.

דוד אמסלם: אני אשאל שאלה אחרת: מה מעמדו של הנחל עצמו מבחינת רט"ג?

דוד אמסלם: מה המצב הסטטוטורי שלו?

דוד אמסלם: הוא שמורת טבע?

דוד אמסלם: מהו?

דוד אמסלם: כלום.

דוד אמסלם: כל האורך שלו.

<ענת יציב: יש חלק ממנו שמוכרז גן לאומי.

דוד אמסלם: והשאר?

<ענת יציב: חלק ממנו נמצא במרכז הקיבוץ.

דוד אמסלם: מה הוא מוגדר סטטוטורית?

<ענת יציב: חלק ממנו בתוך הקיבוץ.

דוד אמסלם: זאת אומרת הקיבוץ יכול לעשות שם – זה נראה לכם הגיוני?

<ענת יציב: אני שוב אומרת כמו שאמרתי - -

דוד אמסלם: עזבי מה שהיה פעם - -

<ענת יציב: ב-1936 - -

דוד אמסלם: אתם באתם להסדיר מצב מסוים, באתם להסדיר סטטוטוריקה שקיימת במקום – גריעה.

דוד אמסלם: אז למה לא להסדיר גם את זה?

<לירון אדלר מינקה: לפחות לגבי החלק הקטן.

דוד אמסלם: לפחות לגבי החלק שיש לו התייחסות בתכנית של כפר נופש כי שם נוגעים.

<יסמין טלמון: יש אולי בלבול בין כפר הנופש שנמצא בתוך הקיבוץ ממזרח לשטח שמופיע בתכנית הזאת, ושם יש כפר הנופש של הקיבוץ עצמו, ולידו עובר הנחל, וזה לשימוש כפר הנופש והקיבוץ.

<יסמין טלמון: זה חלק מהשטח של הקיבוץ.

<יסמין טלמון: מדינת ישראל נתנה לקיבוץ הזה את השטח הזה.

<יסמין טלמון: יש עוד קיבוצים בארץ שעובר בתוכם איזשהו פלג.

<יסמין טלמון: דרך אגב, יובל אחר של אותו נחל נמצא מדרום לקיבוץ, והוא שמורת טבע נחל הקיבוצים.

<יסמין טלמון: הוא פתוח לציבור.

<יסמין טלמון: כולם יכולים לבוא אליו.

<יסמין טלמון: אז יש פלג קטן שעובר בקיבוץ, והוא חלק מהשטח של הקיבוץ.

דוד אמסלם: זה לא עובר בתוך הקיבוץ.

דוד אמסלם: אני מכיר את זה.

דוד אמסלם: זה השטחים החקלאיים של הקיבוץ, זה לא הקיבוץ.

<יסמין טלמון: לא, לא.

<יסמין טלמון: יש פלג קטן מאוד צר של מטר וחצי שעובר בתוך השטח של הקיבוץ.

דוד אמסלם: עזבי בין הבתים.

דוד אמסלם: אני שואל שאלה אחרת: יש חלק מהנחל שעובר בין השטחים החקלאיים.

<ענת יציב: זה נחל הקיבוצים.

<לירון אדלר מינקה: אבל יש חלק של הנחל שבתכנית של כפר הנופש מסדירים אותו בתור חוף רחצה פרטי פתוח.

<לירון אדלר מינקה: מסדירים את זה בתכנית של כפר הנופש.

<לירון אדלר מינקה: אז האם יש עוד חלק מהנחל שאפשר היה לאפשר גישה לציבור אז למה לא?

<יסמין טלמון: זה קצת אבסורד להיתפס על החלק הקטן הזה כשבעצם אנחנו רואים פה שהנחל זורם במרכזו של הגן הלאומי שמונח כרגע לפניכם, והוא נשאר שם.

<יסמין טלמון: שם אנחנו לא גורעים.

<יסמין טלמון: אנחנו גורעים רק רצועה מסוימת בשולי הגן הלאומי שאינה נוגעת לרצועת הנחל.

<יסמין טלמון: רצועת הנחל עוברת במרכז.

<יסמין טלמון: ההמשך של אותו נחל – נכון, חלקו עובר בתוך הקיבוץ.

<יסמין טלמון: יש כאן אזור קטן שיש דרכו גישה לכפר הנופש.

דוד אמסלם: מה זה אזור קטן?

דוד אמסלם: יסמין, לדעתי, אתם צריכים לעשות את המקסימום להביא את השטחים האלה לנחלת הציבור הכללי.

דוד אמסלם: גם אם מישהו פעם בקום המדינה נתן לאיזה קיבוץ איזה נחל – למה?

דוד אמסלם: ככה – בוודאי אנחנו צריכים להשתדל להחזיר את זה לציבור הכללי.

דוד אמסלם: מה זה "פיסה קטנה"?

דוד אמסלם: הכול זה פיסות קטנות, הכול זה משהו קטן.

<יסמין טלמון: אבל עיקר הנחל - -

דוד אמסלם: מה זה "עיקר"?

דוד אמסלם: בחופי הרחצה אנחנו משתדלים להחזיר את הכול לציבור הכללי.

דוד אמסלם: אין לנו במדינת ישראל הרבה משאבי טבע כאלה שהציבור יכול לבוא ולהשתכשך בהם קצת.

דוד אמסלם: כמעט אין.

דוד אמסלם: אז אם כבר יש משהו, וגם אם בקדמת דנא מישהו נתן למישהו פתק, זה הנחל שלך, אז אנחנו צריכים היום במסגרת כל האילוצים והמאמצים להחזיר אותם לציבור.

דוד אמסלם: 50 מטר זה נראה לך צ'ופצ'יק של הקומקום?

<יסמין טלמון: בגישה העקרונית זה נכון מה שאתה אומר, אבל אנחנו מדברים כאן על תכנית שמאושרת כבר כמה שנים טובות.

דוד אמסלם: לכן שאלתי.

דוד אמסלם: זה היה מה שנקרא עבירה גוררת עבירה.

דוד אמסלם: הרי שאלתי, איך היא אושרה, כי הרי זה גן לאומי.

דוד אמסלם: אז אמרו, פעם אישרו.

דוד אמסלם: נכון, פעם נתנו, אישרו על גן לאומי – פעם עשו הכול.

דוד אמסלם: אנחנו כבר לא ב"פעם", ולכן אנחנו מנסים להשתדל לסדר את הדברים.

דוד אמסלם: כפר נופש יכול להיות, ולא בהכרח הנחל הזה שלו.

דוד אמסלם: אם מחר אתה בונה מלון ליד חוף הים זה נותן למלון את חוף הים עצמו פרטי?

דוד אמסלם: לא.

דוד אמסלם: כתפיסת עולם מדינתית אם אני יושב עכשיו בתפקידים שלכם אני עושה מלחמת עולם להחזיר את כל מה שהיה לטובת הציבור הכללי.

דוד אמסלם: בוודאי על כל 10 מטר אני נלחם.

דוד אמסלם: למה?

דוד אמסלם: לא חראם?

דוד אמסלם: אין לנו הרבה נחלים.

דוד אמסלם: מה יש לנו?

<לירון אדלר מינקה: התכנית הזאת מתייחסת ממילא לתכנית של כפר הנופש.

<לירון אדלר מינקה: זאת אומרת אפשר לעשות שינוי בתכנית הזאת לגבי התכנית של כפר הנופש.

<יסמין טלמון: זה אומר לבטל את האישור של התכנית שאושרה לפני למעלה מ-20 שנה.

<ענת יציב: אני חושבת שאת טועה.

<ענת יציב: הדבר היחיד שאפשר היה להתייחס אליו זה החפיפה בין התכנית של גן השלושה לחפיפה עם כפר הנופש.

<ענת יציב: השטח הפרטי הפתוח של חוף הרחצה, אין לו נגיעה לגן השלושה.

<ענת יציב: הוא צמוד, אבל אין לו חפיפה.

<ענת יציב: אז אי אפשר בשום דרך להגיד - -

דוד אמסלם: ענת, הרי אני מבין שבמסגרת כל ה"רישפל" אנחנו אמורים לגרוע את כל הסיפור של כפר הנופש גם מהגן הלאומי.

<ענת יציב: לא.

<ענת יציב: את הרצועה של 10 דונם - -

דוד אמסלם: כן.

דוד אמסלם: זה במסגרת הדבר הזה.

<ענת יציב: אז שם היה אפשר להכריח אותם לא לייעד את השטח לתיירות ונופש.

דוד אמסלם: אני אסביר את עצמי.

דוד אמסלם: אולי אני לא מבין.

דוד אמסלם: לכם יש טרייד אוף – אתם רוצים לגרוע מפה, להחזיר לכאן – הכול בסדר.

דוד אמסלם: אני מניח שאנחנו רוצים גם להסדיר את העניין של כפר הנופש כי היום כפר הנופש נמצא בשטח שהוא גן לאומי.

דוד אמסלם: הוא לא יכול לעבוד ככה.

דוד אמסלם: אי אפשר לקדם את התכנית.

דוד אמסלם: אז עכשיו אתם מבקשים גם לגרוע אותו, ולהסדיר את המצב הסטטוטורי שלו.

דוד אמסלם: אני טועה?

<ענת יציב: אני אגיד לך מה מפריע לי.

<ענת יציב: אתה אומר שמוסדות התכנון לא היו צריכים לאשר להם חוף רחצה פרטי.

דוד אמסלם: נכון.

<ענת יציב: אתם רוצים להסדיר את זה דרך תכניות הפיתוח של הגן הלאומי.

דוד אמסלם: נכון.

דוד אמסלם: מה את מציעה?

<ענת יציב: אני לא חושבת שזאת הדרך.

דוד אמסלם: אז מה הדרך שאת חושבת?

דוד אמסלם: הרי אם עכשיו נאשר את התכנית אז ממילא אישרנו גם את כפר הנופש והחרגנו אותו.

דוד אמסלם: למה הם יבואו לפה לשבת אתנו?

<ענת יציב: הם יכולים לקדם את תכנית כפר הנופש בלי קשר - -

דוד אמסלם: היום הם לא יכולים.

<קריאה: התכנית מאושרת.

<ענת יציב: הם יכולים.

<ענת יציב: התכנית מאושרת כבר 22 שנה.

<יסמין טלמון: אבל עד שאין גריעה האישור הזה לא - -

דוד אמסלם: בוודאי, הרי זה מותנה בגריעה.

דוד אמסלם: אני מניח שכשאישרו את התכנית אישרו אותה כפוף לזה שזה לא יהיה גן לאומי.

<ענת יציב: יש רצועה של 20 מטר.

דוד אמסלם: לא משנה.

דוד אמסלם: יש נניח רצועה של 2 מטר.

דוד אמסלם: מה זה חשוב?

דוד אמסלם: יש תכנית מאושרת כפוף לעוד הליך, וזה ההליך הזה.

דוד אמסלם: לכן מבחינתנו התכנית לא מאושרת כל עוד ההליך לא הסתיים.

דוד אמסלם: לכן כל עוד הוא לא הסתיים אפשר לפתוח אותו מחדש.

<יסמין טלמון: אבל מבחינת התפיסה של הייעוץ המשפטי של מנהל התכנון כאשר תכנית מתאשרת בחלוף הרבה מאוד שנים – ואנחנו מדברים פה על סדר גודל של למעלה מ-20 שנה, אתה לא יכול לבוא אחרי כל כך הרבה זמן ולהגיד שהתכנית לא תקפה - -

דוד אמסלם: למה?

דוד אמסלם: להפך.

<יסמין טלמון: - - כי היה משהו לא לגמרי תקין בהליך.

דוד אמסלם: יסמין, לא, הפוך.

<יסמין טלמון: החוק שלנו, אני יודעת אותו היטב כי זה נכון – באמת לא היה ראוי לתת לתכנית תוקף לפני שבוטלה האכרזה כי זה מה שכתוב בחוק.

דוד אמסלם: אבל ברציונל מכיוון שהתכנית ישנה אז שווה לעשות לה רה-תכנון מחדש.

דוד אמסלם: הרי מה שהיה לפני 50 שנה לא נכון היום; ומה שנכון היה לא יהיה נכון בעוד 100 שנה.

דוד אמסלם: להפך, את מחזקת את הטיעון שלנו.

דוד אמסלם: אם היו באים לפני 20 שנה ועושים תהליך של גריעה ובונים, היינו אומרים שזה היה אז.

דוד אמסלם: אבל היום?

דוד אמסלם: להפך, אני חושב שאתם צריכים לעצור את זה, לא אני.

<יסמין טלמון: אם אנחנו מתנים היום את האישור של הוועדה בטיפול בשטח הזה התכנית של הגן הלאומי היום כמו שרט"ג מעוניינים לפתח אותו ולהכין אותו לקראת העונה הקרובה – אי אפשר יהיה לאשר אותה.

דוד אמסלם: בסדר.

דוד אמסלם: כן.

<לירון אדלר מינקה: אבל התיקון הוא לעשות התנגדות מצומצמת.

<יסמין טלמון: את צריכה להרחיק את הקו הכחול של התכנית הזאת כדי לכלול בה שטח שעד היום לא היה כלול בה.

<ענת יציב: למה שהם יסכימו לדבר כזה?

<לירון אדלר מינקה: לא אמרנו שזה יהיה גן לאומי.

<לירון אדלר מינקה: רק שזה לא יהיה שטח פרטי פתוח, אלא שטח שיש בו זיקה לציבור.

<ענת יציב: למה שהם יסכימו?

<לירון אדלר מינקה: אפשר לעשות את השינוי - - -

דוד אמסלם: אל תחריגו כרגע את הקטע הזה.

<יסמין טלמון: את לא יכולה לעשות שינוי דרך התכנית הזאת כי הקו הכחול של התכנית הזאת לא כולל את השטח הזה של הכניסה הסגורה לנחל.

<יסמין טלמון: את צריכה להפקיד מחדש או ליצור תכנית חדשה של אזור כפר הנופש, ושם לקבוע שתהיה גישה חופשית לציבור או משהו כזה.

<יסמין טלמון: אבל זה לא כלול בתכנית הזאת.

<לירון אדלר מינקה: אבל בתכנית הזאת את מתקנת את התכנית ההיא עם כל הקטע של הגריעה, נכון?

<יסמין טלמון: אבל היא לא מתקנת אותה באזור הזה.

<יסמין טלמון: היא מתקנת אותה בשטח אחר.

דוד אמסלם: אבל את לא גורעת פה?

דוד אמסלם: את לא נוגעת בזה?

<יסמין טלמון: אם תרשו לי, בסדר?

<יסמין טלמון: זאת התכנית של כפר הנופש.

<לירון אדלר מינקה: הקיימת או החדשה?

<יסמין טלמון: הישנה שאושרה ב-95'.

<יסמין טלמון: הקו הכחול של התכנית הזאת שלנו - -

דוד אמסלם: איפה הנחל?

<יסמין טלמון: פה באמצע.

<יסמין טלמון: רואה אותו?

<יסמין טלמון: זה הנחל.

<יסמין טלמון: הגן הלאומי הוא הקו הכחול.

<יסמין טלמון: הוא חופף לתכנית כפר הנופש בשטח הזה.

<יסמין טלמון: פה אנחנו מבטלים את האכרזה.

<יסמין טלמון: זאת הגריעה המבוקשת.

דוד אמסלם: זה היום גן לאומי - -

<יסמין טלמון: זה מיועד לכפר הנופש.

דוד אמסלם: הרצועה הזאת.

<יסמין טלמון: כן.

יעל כהן-פארן: איפה זה ביחס לחנייה?

<יסמין טלמון: רגע.

<יסמין טלמון: הקטע שהוא הירידה לנחל שעליה כתוב שהיא רק לבאי כפר הנופש הוא מחוץ לקו הכחול.

<יסמין טלמון: זה הקו הכחול של התכנית שלנו – אני מראה בשני המקומות במקביל – והשטח הזה שהוא הירידה לנחל הוא מחוץ לזה.

<יסמין טלמון: כדי שאנחנו נוכל להגיד משהו על השטח הזה אנחנו צריכים לכלול אותו.

דוד אמסלם: מה הסטטוס של הקטע הזה?

<לירון אדלר מינקה: הוא בתכנית של כפר הנופש.

<יסמין טלמון: הוא בתכנית של כפר הנופש.

דוד אמסלם: והוא לא נמצא במסגרת הגן הלאומי?

<יסמין טלמון: הוא לא בגן הלאומי, הוא מחוץ לגן הלאומי.

<יסמין טלמון: זאת אומרת אנחנו צריכים ליצור פה איזושהי פתיחה של התכנית לפיתוח הגן.

דוד אמסלם: זאת אומרת מה שאת אומרת זה לא בדיוק התשובה שקיבלתי.

דוד אמסלם: את אומרת שהשטח הזה הוא בכלל לא במסגרת הגריעה שלנו עכשיו.

דוד אמסלם: הוא נשאר כמו שהוא, ולא נוגעים בו.

<לירון אדלר מינקה: לא נוגעים בו.

דוד אמסלם: אז איך אנחנו רוצים למשוך את זה?

<לירון אדלר מינקה: האמירה שלנו הייתה שאם עושים שינוי בתכנית של כפר הנופש אז בגלל - -

דוד אמסלם: אז למה לא המשכתם את זה גם לפה?

<יסמין טלמון: אני לא יודעת למה.

<לירון אדלר מינקה: לא היה להם.

<לירון אדלר מינקה: זה בתוך הקיבוץ.

<ענת יציב: כל הגריעות והתוספות חייבות להיות - -

יעל כהן-פארן: אני חשבתי שהדיון הוא על המוזיאון, כמה ייתנו לו לגדול.

יעל כהן-פארן: לא על כפר הנופש.

<ענת יציב: מוזיאון חומה ומגדל יתחדש השבוע.

יעל כהן-פארן: את רוצה לשמוע משהו?

יעל כהן-פארן: הייתי שם אתמול.

דוד אמסלם: למה לא משכתם את הקו הכחול קצת יותר כדי להכניס - - -

<ענת יציב: אפילו חומה ומגדל שאתה רואה שהוא מתחלק לשליש ולשני שלישים הם לא הסכימו לתת.

יעל כהן-פארן: מי לא הסכים לתת?

<ענת יציב: הקיבוץ.

דוד אמסלם: זה בבעלות הקיבוץ?

<ענת יציב: כן.

<יסמין טלמון: זה חלק מהשטח שלהם.

דוד אמסלם: זה שטח של המדינה, לא?

דוד אמסלם: זה לא השטח של הקיבוץ.

דוד אמסלם: אנחנו עכשיו לוקחים מכל הקיבוצים והמושבים קרקעות לטובת בנייה.

דוד אמסלם: הכול בסדר.

דוד אמסלם: לא שואלים אותם הרבה.

דוד אמסלם: זה לא תכנית כבקשתך.

<ענת יציב: יש להם הסכמי חכירה.

דוד אמסלם: גם אם יש הסכמי חכירה.

דוד אמסלם: אנחנו מדברים על מקומות שיש הסכמי חכירה.

דוד אמסלם: טובת הציבור גוברת על כל דבר אחר.

דוד אמסלם: למה לא הארכתם את זה עד כאן?

דוד אמסלם: כי הם לא הסכימו?

<ענת יציב: כל התוספות והגריעות היו צריכות להגיע בהסכמה.

<ענת יציב: הם הסכימו.

<ענת יציב: תיתנו לנו את זה, אנחנו ניתן לכם פה שטחים ערכיים של תוספת.

<ענת יציב: אתה רואה?

<ענת יציב: השטח הירוק הזה.

<ענת יציב: פה זה המוזיאון לארכיאולוגיה – אנחנו ניתן לכם את זה ואת השטחים פה, בתנאי שאתם תיתנו לנו את השטח הזה ואת השטח - -

דוד אמסלם: למה הם צריכים את השטח הזה?

דוד אמסלם: כדי שתהיה להם גישה לנהר?

<ענת יציב: לא כי שם - - -

<לירון אדלר מינקה: כי שם יש התכנית המאושרת.

<ענת יציב: כאן הגדר של הגן הלאומי.

<ענת יציב: כל הוורוד הזה זה התכנית שלהם.

<לירון אדלר מינקה: בפועל בשטח הזה לא משתמשים.

<ענת יציב: פה הגדר של הגן הלאומי.

יעל כהן-פארן: איפה החניון של הגן הלאומי?

<ענת יציב: כל הדרך הזאת.

<ענת יציב: בדיוק כאן בסוף הוורוד עוברת הגדר של הגן הלאומי.

<ענת יציב: אז אנחנו חייבים להגיע להסכמות איתם.

<ענת יציב: יש להם תכנית מאושרת שגם בעיני מוסדות התכנון היא מאושרת.

<ענת יציב: הם לא יסכימו.

<ענת יציב: בעצם אתם פוגעים בנו.

<ענת יציב: אנחנו לא נצליח להגיע איתם להבנות שהם יגידו, בסדר, אנחנו מוותרים על השטח הזה.

<לירון אדלר מינקה: כן, אבל צריכה להיות הגריעה.

<ענת יציב: בעצם אתם אומרים לנו - -

יעל כהן-פארן: - - - דרישה.

<ענת יציב: אבל אין לנו קח ותן.

<ענת יציב: מה אנחנו ניתן להם בתמורה?

<לירון אדלר מינקה: אבל את הגריעה הם רוצים.

יעל כהן-פארן: הם רוצים את זה?

<ענת יציב: לא.

<ענת יציב: הם לא צריכים.

<ענת יציב: פה עוברת הגדר של הגן הלאומי.

<לירון אדלר מינקה: אני מבינה.

<לירון אדלר מינקה: ברור.

<לירון אדלר מינקה: אבל התכנית שאושרה - -

<ענת יציב: - - - תכנית מאושרת.

<לירון אדלר מינקה: אבל התכנית המאושרת בלי הגריעה היא לא תקינה.

<ענת יציב: הגריעה לא משנה להם כלום, לירון.

דוד אמסלם: היא טוענת שזה לא גן לאומי.

<לירון אדלר מינקה: אני יודעת.

<לירון אדלר מינקה: אבל לא רצינו שזה יהיה גן לאומי.

<לירון אדלר מינקה: בסך הכול רצינו לקבוע שתהיה זיקה לציבור.

<ענת יציב: אבל זה לא תפקיד שלנו.

דוד אמסלם: אני הבנתי.

דוד אמסלם: השאלה איך אנחנו - - - זאת הבעיה.

דוד אמסלם: אם זה היה השטח במסגרת הגן הלאומי אז היינו מדברים על זה.

דוד אמסלם: אני חשבתי בהתחלה שזה שטח מהגן הלאומי, ולכן שאלתי.

<לירון אדלר מינקה: לא.

<לירון אדלר מינקה: זה לא בתוך הגן הלאומי.

<ענת יציב: אתם יכולים לפנות פה בקריאה למוסדות התכנון להכין - - -

<לירון אדלר מינקה: זה לא בתוך הגן הלאומי.

<ענת יציב: - - תכנית לשינוי - - - לא לרשות הטבע והגנים.

דוד אמסלם: היא טוענת שגם את זה הם לא כל כך רוצים.

<לירון אדלר מינקה: אנחנו אמרנו שהנחל הזה הוא לא בתוך הגן הלאומי, אלא בתכנית של כפר הנופש.

<לירון אדלר מינקה: בגלל שאנחנו עושים שינוי לתכנית של כפר הנופש בקטע של הגריעה אז יכולים להכניס שינוי גם ל - -

<ענת יציב: אבל אנחנו לא מכינים - - -

דוד אמסלם: הם אומרים שיש להם פה תכנית, ומחר הם יכולים להתחיל לבנות אותה.

דוד אמסלם: הם לא צריכים את זה כל כך.

דוד אמסלם: אנחנו צריכים אותה יותר.

דוד אמסלם: הם נותנים לנו פה שטחים איכותיים.

<ענת יציב: תוך כדי אנחנו עושים הסדרה.

דוד אמסלם: הם באו אל הקיבוץ, לא הקיבוץ בא אליהם.

דוד אמסלם: הקיבוץ מחר יכול לבנות גם פה.

דוד אמסלם: זה הטעות שמישהו אישר להם פעם.

דוד אמסלם: אני לא יודע איך אישרו להם דבר כזה.

יעל כהן-פארן: מה קורה שם היום?

דוד אמסלם: לכן זאת בעיה עם התכנית הזאת.

דוד אמסלם: אם אני מבין ממנה אם אנחנו מקדמים - - - משאירים את המצב הזה שהוא יותר גרוע.

יעל כהן-פארן: היום המצב הוא שיש פה סירות, וכל השטח הזה לא נגיש מהגן הלאומי.

<לירון אדלר מינקה: לא, זה רק של הקיבוץ.

דוד אמסלם: על זה בוכה הנביא.

דוד אמסלם: בדיוק על זה אנחנו מדברים.

<לירון אדלר מינקה: זה מה שרצינו.

יעל כהן-פארן: אלא אם נדרוש.

יעל כהן-פארן: השאלה אם יש לנו אפשרות לדרוש.

<לירון אדלר מינקה: חשבנו שמכיוון שבתכנית הזאת אנחנו עושים שינוי לתכנית של כפר הנופש בהיבט של הגריעה, שאפשר יהיה להכניס תיקון בתכנית הזאת גם לא כדי להפוך את זה גן לאומי, אלא להגיד שיש שם זיקה לציבור, לנחל.

<לירון אדלר מינקה: אבל את אומרת שבגלל שהתכנית לא חלה שם - -

<יסמין טלמון: לא חלה שם.

<יסמין טלמון: אין לה - - -

דוד אמסלם: אני הבנתי מה ענת אמרה.

דוד אמסלם: עכשיו ירד לי האסימון.

דוד אמסלם: סך הכול אין פה מנופים.

דוד אמסלם: אבל אני מצפה ממנהל התכנון – זה נכון שיש תכנית ישנה מלפני 20 שנה.

דוד אמסלם: תשומת לב הציבור השתנתה.

דוד אמסלם: אנחנו עושים המון דברים ותכניות מאושרות.

דוד אמסלם: המדינה משנה אותן כל היום.

דוד אמסלם: עשיתי פה הרבה מאוד דיונים על קרקעות חקלאיות.

דוד אמסלם: היו פה קיבוצניקים, מושבניקים, חלק בכו.

דוד אמסלם: אבל בסוף אתה מבין שצרכי המדינה גוברים על הסיפור הפרטי גם אם עושים - - -.

דוד אמסלם: אני חושב שגם במקרה דנן גם אם היה קטע מאושר אני חושב שזה בסדר שהחוף לא יכול להיות פרטי בכפר נופש.

דוד אמסלם: גם רצועה של 50 מטר – אין דבר כזה.

דוד אמסלם: כלל עם ישראל רוצה לבוא.

דוד אמסלם: למה תגיד לו לא?

דוד אמסלם: בגלל שנתנו את זה לקיבוץ לפני 50 שנה?

דוד אמסלם: ואיפה אני היום?

דוד אמסלם: אני מבין מענת, וירד לי האסימון שאם אנחנו עוצרים את התכנית אז אנחנו עושים דבר יותר גרוע.

דוד אמסלם: חבל.

דוד אמסלם: מכיוון שכאן אנחנו רוצים לפנות שטחים יותר איכותיים לציבור בגלל רצועה שלא עניינה בכלל את הקיבוץ.

דוד אמסלם: רק הם באו והתחננו, אז הוא הסכים.

דוד אמסלם: אז אין לנו פה מנוף בתכנית עליו.

דוד אמסלם: אבל בהחלט אפשר ליזום.

דוד אמסלם: אני מצפה מכם שתיזמו כדי לשמור על הנכסים הציבוריים.

דוד אמסלם: מה שהיה היה.

דוד אמסלם: זאת תקופה אחרת.

דוד אמסלם: גם אם יצטרכו לתת פיצוי, חייבים להחזיר את זה.

דוד אמסלם: סך הכול אין הרבה מקומות שהציבור יכול להיכנס לאגני מים בארץ.

דוד אמסלם: זאת מדינה מדברית.

דוד אמסלם: אין כמעט כלום.

דוד אמסלם: גם לא מתקבל על הדעת שהם מביאים את החברים שלהם.

דוד אמסלם: אני רואה את זה, הייתי שם פעם.

דוד אמסלם: אם אתה לא במקרה קיבוצניק אתה לא נכנס.

דוד אמסלם: וכשאתה נכנס כבר אתה מתעצבן – מה, אם אני לא מכיר קיבוצניק אני לא נכנס?

יעל כהן-פארן: או אם אתה בא לכפר נופש ומשלם להם.

דוד אמסלם: ואם אתה לא משלם לכפר הנופש אתה לא נכנס?

דוד אמסלם: ציבורית זה לא נכון.

דוד אמסלם: אנחנו נאשר את התכנית כי בסך הכול אנחנו ממקסמים את התועלת הציבורית מהסיפור הזה.

דוד אמסלם: לכן אני מבקש את תשומת הלב, שתקראו לקיבוץ ותדברו איתם על הסיפור של התכנית הזאת.

<לירון אדלר מינקה: לפחות החלק הקטן הזה.

דוד אמסלם: רק החלק הקטן.

<לירון אדלר מינקה: יש עוד שטח של נחל בתוך הקיבוץ.

דוד אמסלם: השאר שיהיו בריאים.

דוד אמסלם: שישלחו אותם לקיבוץ למקומות שיש בתוך הקיבוץ, בין הבתים.

דוד אמסלם: מה נעשה.

דוד אמסלם: אבל לפחות השטח הזה שיכול להיות ציבורי ופתוח לכלל הציבור אין סיבה - - - הקראה, בבקשה.

<לירון אדלר מינקה: אכרזה על גן לאומי (גן השלושה (סחנה)) (תיקון), התשע"ח - 2017 בתוקף סמכותי לפי סעיפים 22 ו- 26(ב) לחוק גנים לאומיים, שמורות טבע, אתרים לאומיים ואתרי הנצחה, התשנ"ח - 1998 בהסכמת השר להגנת הסביבה, המועצה לגנים לאומיים, שמורות טבע ואתרים לאומיים, המועצה האזורית עמק המעיינות, ובאישור ועדת הפנים והגנת הסביבה של הכנסת, אני מכריז לאמור:

דוד אמסלם: מי בעד האכרזה כפי שהוקראה?

דוד אמסלם: מי נגד?

דוד אמסלם: מי נמנע?

דוד אמסלם: בעד האכרזה – פה-אחד

דוד אמסלם: נמנעים – אין

דוד אמסלם: האכרזה אושרה.

דוד אמסלם: שיהיה לכם בהצלחה.

דוד אמסלם: רק אני מבקש – יסמין, שימו לב למה שהערנו לגביו.

דוד אמסלם: תודה רבה והמשך יום טוב וחג חנוכה שמח.